b"\n_START_ARTICLE_\nGodofred de Trani\n_START_SECTION_\nVida [cal\xc2\xa0citaci\xc3\xb3]\n_START_PARAGRAPH_\nGodofred estudi\xc3\xa0 a Bolonya amb Azo. Fou professor de Dret a N\xc3\xa0pols i Bolonya i exerc\xc3\xad en 1240 com a auditor, \xc3\xa9s a dir, com a jutge, a la c\xc3\xbaria romana. El papa Innocenci IV el nomen\xc3\xa0 el 28 de maig de 1244 cardenal de l' Esgl\xc3\xa9sia de Sant Adri\xc3\xa0 al F\xc3\xb3rum; i com a tal sign\xc3\xa0 documents papals des del 23 de gener al 3 d'abril de 1245._NEWLINE_La seua obra principal \xc3\xa9s la Summa super rubricis decretalium, tamb\xc3\xa9 designada com a Summa titulorum decretalium o Summa super titulis decretalium. Sorg\xc3\xad entre el final de 1241 i la meitat de 1243. Es tracta d'un manual sobre la col\xc2\xb7lecci\xc3\xb3 de Decretals encarregada per Gregori IX, que s\xc3\xb3n conegudes generalment com a Liber Extra._NEWLINE_El manual de Godofred \xc3\xa9s destacable pel seu llenguatge clar i comprensible, la seua orientaci\xc3\xb3 a q\xc3\xbcestions pr\xc3\xa0ctiques dels religiosos aix\xc3\xad com la seua clara resoluci\xc3\xb3 de q\xc3\xbcestions disputades. Per aix\xc3\xb2 tingu\xc3\xa9 una gran difusi\xc3\xb3 i gaud\xc3\xad de gran influ\xc3\xa8ncia, especialment entre els membres de la c\xc3\xbaria romana."